26/11/2021 | Administración LocalMunicipal
Cariño
Convocatoria de subvencións a entidades sen ánimo de lucro 2021

A efectos de xeral coñecemento faise público que mediante Decreto Alcaldía de data 23/11/2021 apróbanse as bases reguladoras da convocatoria pública de subvencións e axudas para entidades sen fin de lucro do concello de cariño 2021 (Expte.2021/A002/000002), que se transcriben a continuación: 1. OBXECTO DA SUBVENCIÓN.1.1.–O obxecto das subvencións reguladas nas presentes Bases consiste no establecemento de medidas que fomenten a participación cidadá en distintas actividades de carácter educativo, deportivo, cultural e outras de utilidade pública, tal e como se indica a continuación, dentro do termo municipal de Cariño. Estas Bases teñen así mesmo, como obxecto, a regulación do procedemento de concesión de tales subvencións en réxime de concorrencia competitiva e de acordo cos principios de publicidade, transparencia, obxectividade, igualdade, non discriminación, eficacia no cumprimento dos obxectivos fixados e eficiencia na asignación e utilización dos recursos públicos.1.2.–Os fins indicados anteriormente efectuaranse de conformidade coa normativa aplicable especialmente prevista nos artigos 25 da Lei 7/1985, do 2 de abril, reguladora das Bases de Réxime Local; 294 da Lei 5/1997, do 22 de xullo, de Administración Local; co disposto no Regulamento de Servizos das Corporacións Locais; na Lei 38/2003, do 17 de no-vembro, Xeral de Subvencións e no seu regulamento de desenvolvemento, na Lei 9/2007, do 13 de xuño, de subvencións de Galicia e o seu regulamento de desenvolvemento, na Ordenanza Xeral de Subvencións do Concello de Cariño e nas Bases de Execución do orzamento do presente exercicio.1.3.–Non son obxecto das presentes bases as axudas e subvencións que teñen asignación nominativa no orzamento.2. CRÉDITO ORZAMENTARIO. As subvencións obxecto desta convocatoria efectuaranse con cargo á aplicación orzamentaria 334.48000, cun importe global de 18.000€. En calquera caso a concesión de subvencións quedará condicionada á existencia de crédito axeitado e suficiente na partida orzamentaria de referencia, no momento en que se dite a resolución da concesión.3. ACTIVIDADES SUBVENCIONABLES.3.1.–O Concello de Cariño convoca concurso para a concesión de subvencións para a realización das actividades seguintes: – Promoción e cooperación cultural nos seus distintos ámbitos. – Promoción e cooperación no deporte e nas actividades de lecer. – En xeral, as que perseguen un interese social ou son de utilidade pública.4. BENEFICIARIOS.4.1.–Terá a consideración de beneficiario da subvención o destinatario dos fondos públicos, que debe realizar a actividade que fundamentou o seu otorgamento ou que se atope na situación que lexitime a súa concesión.4.2.–Cando o beneficiario sexa unha persoa xurídica, os membros asociados do beneficiario que se comprometan a efectuar a totalidade ou parte das actividades que fundamentan a concesión da subvención, en nome e por conta do primeiro, terán igualmente a condición de beneficiarios.4.3.–Poderán solicitar a subvención as asociacións e entidades validamente constituidas sen fin de lucro, que estean inscritas no Rexistro do Concello de Municipal de Asociacións Cariño e realicen actividades de interese municipal. As entidades deben cumprir os seguintes requisitos: a) Carecer de fins de lucro. b) Desenvolver as súas actividades total ou parcialmente no termo municipal de Cariño. c) Non ter pendente de xustificar ningunha subvención concedida polo Concello. d) As asociacións deberán estar inscritas no Rexistro Municipal de Asociacións do Concello de Cariño, ou polo menos ter feita a solicitude para a súa inclusión neste Rexistro en data anterior á solicitude da subvención. Non obstante, para resultar beneficiaria, será requisito imprescindible que no momento da concesión da subvención, a asociación xa estea debidamente inscrita no Rexistro. e) No caso de ser beneficiaria doutra subvención, axuda económica ou convenio doutra administración correspondente ó exercicio económico do 2021, e para a mesma actividade, o importe total dos ingresos obtidos non poderá exceder do total dos gastos desa actividade. f) Estar ao corrente das súas obrigas tributarias e cumprir os demais requisitos establecidos na Lei Xeral de Subvencións.4.4.–En calquera caso, non poderán ter a condición de beneficiarios aquelas nas que concorran as circunstancias enumeradas no artigo 10 da Lei 9/2007, do 13 de xuño, de subvencións de Galicia e as do artigo 6 da Ordenanza Xeral de Subvencións.5. PROCEDEMENTO DE SOLICITUDE.5.1.–As subvencións poderán solicitarse no prazo de 10 días naturais contados a partir do seguinte ao da publicación destas Bases no Boletín Oficial da Provincia.5.2.–As solicitudes formularanse no impreso oficial que figura no Anexo I, que debe presentarse debidamente cuberto dentro do prazo fixado, no Rexistro Xeral da Sede Electrónica do Concello de Cariño (https://sede.concellodecarino. gal/opencms/gl/index. html. Xunto coa solicitude achegarase a seguinte documentación: a) Solicitude de subvención segundo o Anexo I. b) Fotocopia compulsada do documento acreditativo da representación coa que actúe o solicitante, no seu caso. c) Identificación do DNI / NIF do/a representante legal da entidade (fotocopia compulsada). d) Código de identificación fiscal (CIF) da entidade (fotocopia compulsada). d) Certificación dos datos bancarios da entidade solicitante (orixinal expedido pola entidade bancaria). e) Estatutos vixentes polos que se rexe a entidade solicitante (fotocopia compulsada). f) Memoria da/s actividade/es ou investimento/s obxecto da solicitude de subvención, que se van desenvolver ou xa se desenvolveron no exercicio 2021, segundo o Anexo II (si se desexa, pode ampliarse achegando información complementaria). g) Orzamento de ingresos e gastos con expresión do financiamento previsto, segundo o Anexo III. h) Certificación relativa das subvenciones solicitadas, concedidas ou percibidas para a mesma actividade/investimento, segundo o Anexo IV. i) Declaración, en caso de que proceda, de que a documentación xenérica relativa á entidade, xa consta no Concello de Cariño, e non sufriu modificación ou transcorreu o seu prazo de validez (5 anos desde a finalización do procedemento ao que corresponda), segundo modelo Anexo VI. j) Certificados de estar ao corrente nas súas obrigas coa Seguridade Social, coa Consellería de Facenda e a AEAT (Axencia Estatal de Administración Tributaria), ou autorización expresa ao concello para solicitalas (Anexo VA, VB e VC). Comprobarase de oficio que o solicitante se atope ao corrente nas obrigas tributarias municipais. Se a solicitude non reunise todos os datos de identificación da entidade solicitante ou de documentación administrativa obxecto da subvención solicitada, ou non se acompañase á mesma toda a documentación esixida nestas bases, requirirase á entidade solicitante para que repare a falta ou acompañe os documentos preceptivos no prazo máximo e improrrogable de cinco (5) días hábiles, con apercibimento de que, se non o fixese, terase por desistida a súa petición, previa resolución (art.68.1 da Lei 9/2007, do 13 de xuño, de subvencións de Galicia.). 6. PROCEDEMENTO DE INSTRUCIÓN, TRAMITACIÓN E CONCESIÓN DAS AXUDAS.6.1.–O procedemento de concesión da subvención recollida nestas bases axustarase o disposto no art.19.1 da lei 9/2007, do 13 de xuño, de subvencións de Galicia, establecerase unha prelación das mesmas dacordo cos criterios establecidos nas presentes bases. As subvencións serán adxudicadas seguindo este orde ata o esgotamento do crédito orzamentario.6.2.–A instrución do procedemento realizaraa un técnico do Concello de Cariño.6.3.–Recibida a solicitude se non estivese debidamente cuberta ou non se achegase a documentación esixida, o órgano instrutor do procedemento, de conformidade co disposto no artigo 69 da Lei 39/2015, do 1 de outubro, do Procedemento Administrativo Común das Administracións Públicas, requerirá a persoa solicitante para que, nun prazo máximo e improrrogable de cinco días, enmende a falta ou presente os documentos preceptivos coa advertencia de que, se así non o fixera, considerarase desistida da súa petición, logo de resolución, que deberá ser ditada nos termos previstos no artigo 21 da antedita lei.6.4.–De acordo co previsto no artigo 22 da Lei 09/2007, do 13 de xuño, de subvencións de Galicia, o órgano instrutor verificará a concorrencia dos requisitos requiridos nesta convocatoria para conceder as subvencións; para tal efecto realizará de oficio cantas actuacións estime necesarias para a determinación, coñecemento e comprobación dos datos en virtude dos que deba formular a proposta de resolución. Unha vez avaliadas e informadas as solicitudes o órgano instrutor elaborará a proposta de concesión das subvencións, que será elevada a ditame da Comisión de Valoración formada polo Alcalde-Presidente, ou persoa en quen delegue, que actuará como presidente, o secretario/a, o interventor/a, un/ha técnico/a e un administrativo do Concello de Cariño, previa proposta do instrutor do procedemento. Do resultado da reunión ou reunións mantidas pola Comisión de Valoración redactarase a acta polo secretario/a, e elaborarase proposta definitiva de concesión de subvención, ou no seu caso, de denegación ou exclusión das mesmas.6.5.–En calquera momento do procedemento poderá instarse á persoa ou entidade solicitante para que cumprimente calquera requisito ou trámite omitido, de acordo co previsto no artigo 73 da Lei 39/2015, do 1 de outubro, do Procedemento Administrativo Común das Administracións Públicas, concedéndose para ese efecto un prazo de cinco días hábiles a partir do día seguinte aos da notificación, con expreso apercibimento de que, de non facelo así, poderáselle declarar decaído no seu dereito ao devandito trámite; con todo, admitirase actuación do interesado e producirá efectos legais, de producirse antes ou dentro do día en que se notifique a resolución na que se teña transcorrido o prazo.6.6.–A proposta definitiva da Comisión de Valoración remitirase ao órgano competente para resolver sobre a concesión ou denegación destas subvencións no prazo máximo de 15 días desde o último día de prazo de presentación de solicitudes no Rexistro Xeral Electrónico do Concello. Transcorrido o devandito prazo de 15 días sen que o órgano competente dite resolución expresa, entenderase desestimada a petición de axuda por silencio administrativo. Esta desestimación presunta poderá ser recorrida en reposición no prazo de tres meses máis. Transcorrido este último prazo, unicamente poderá interpoñerse recurso contencioso-administrativo perante o Xulgado do Contencioso-Administrativo de Ferrol, sen prexuízo, da procedencia do recurso extraordinario de revisión. A resolución do órgano competente, de concesión ou denegación das axudas, esgota a vía administrativa e notificarase aos solicitantes no prazo de cinco días desde que se dite, de acordo co previsto no artigo 40 da Lei 39/2015, do 1 de outubro, do Procedemento Administrativo Común das Administracións Públicas. Contra esta resolución cabe interpoñer recurso contencioso-administrativo, no prazo de dous meses a contar desde o día seguinte da súa notificación, perante o órgano competente da xurisdición contencioso- administrativa, de acordo co artigo 124 da Lei da Lei 39/2015, do 1 de outubro, do Procedemento Administrativo Común das Administracións Públicas e dos artigos 8.1 e 46 da Lei 29/1998, do 13 de xullo, regulamentadora da xurisdición contenciosa- administrativa. Potestativamente, poderá formularse recurso de reposición, no prazo dun mes a contar desde o día seguinte da notificación do mesmo, perante o órgano que ditou a resolución impugnada, de acordo co artigo 124 da Lei 39/2015, do 1 de outubro, do Procedemento Administrativo Común das Administracións Públicas.6.7.–As persoas beneficiarias das axudas están obrigadas no prazo de cinco días a contar do seguinte ao da notificación do outorgamento da subvención a comunicarlle ao Concello de Cariño a aceptación ou renuncia, por escrito, das axudas; transcorrido este prazo sen manifestación expresa entenderase tácitamente aceptada.7. PUBLICIDADE DAS SUBVENCIÓNS CONCEDIDAS.7.1.–Os datos persoais que deban facilitar as persoas solicitantes das axudas serán para os efectos de comprobar a concorrencia dos requisitos necesarios para obter as anteditas axudas, e serán tratados para os exclusivos efectos da concesión das mesmas, sendo responsable do tratamento dos datos o Concello de Cariño.7.2-Facer constar en toda información ou publicidade que se efectúe das actividades ou proxectos, que os mesmos están subvencionados polo Concello de Cariño, tendo que presentar acreditación desta publicidade no momento da xustificación. Se non se acredita esta publicidade nunha actividade, perderá o dereito de percibir a subvención correspondente a esta.8. CRITERIOS PARA O OUTORGAMENTO.8.1.–Os criterios para o outorgamento das subvencións serán os seguintes: a) Colaboración co Concello no desenvolvemento da súa actividade cultural, social, deportiva e de lecer. Ata 20 puntos: – Non colabora: 0 puntos – 1 actividade: 10 puntos. – 2 ou máis actividades: 20 puntos. b) Continuidade no tempo das actividades subvencionadas, ou período útil do investimento. Ata 10 puntos: – Anualidade 2021: 5 puntos. – Máis dunha anualidade: 10 puntos. c) Colaboración con outras asociacións na realización das actividades. Ata 20 puntos: – Non colabora: 0 puntos. – 1 actividade: 10 puntos. – 2 ou máis actividades: 20 puntos. d) Actividades dirixidas a persoas maiores ou en perigo de exclusión: 10 puntos. e) Contribución a normalización dos usos oral ou escrito da lingua galega: 10 puntos. f) Accións dirixidas a promover a participación da xuventude na vida social:10 puntos. h) Accións de recuperación patrimonial (etnográfica, musical, tradición oral, recuperación do patrimonio material e inmaterial, etc.): 10 puntos.9. OBRIGAS DOS BENEFICIARIOS. Son obrigas dos beneficiarios da subvención: 1. Destinar a subvención obtida á finalidade para a que foi concedida.2. Realizar a actividade que fundamentou a concesión da axuda e acreditar a súa realización, de acordo cos requisitos e condicións impostas na concesión, en particular, observando o disposto na Base 12.3. Comunicar ao Concello a obtención de subvencións ou axudas para a mesma finalidade procedentes de calquera Administración ou ente, xa sexa público ou privado. Esta comunicación deberá efectuarse tan pronto como se coñeza e, en todo caso, con anterioridade á xustificación da aplicación dada aos fondos públicos.4. Someterse ás actuacións de comprobación a efectuar polo Concello de Cariño, así como calquera outra actuación de comprobación e control financiero que poidan realizar os órganos de control competentes, tanto nacionais como comunitarios, achegando canta información lles sexa requirida no exercicio das actuacións anteriores.5. Facilitar canta información lle sexa requerida polo Concello.6. Acreditar previamente ao cobro que ten cumpridas as obrigas tributarias e fronte á Seguridade Social. No caso de non ter cumpridas as obrigas tributarias municipais, poderán ser obxecto de compensación coa subvención concedida.7. Facer constar en toda información ou publicidade que se efectúe das actividades ou proxectos, que os mesmos están subvencionados polo Concello de Cariño, tendo que presentar acreditación desta publicidade no momento da xustificación. Se non se acredita esta publicidade nunha actividade, perderá o dereito de percibir a subvención correspondente a esta actividade.8. Dispoñer dos libros contables, rexistros dilixenciados e demais documentos debidamente auditados nos termos esixidos pola lexislación mercantil e sectorial aplicable ó beneficiario en cada caso, coa finalidade de garantir o exercicio de comprobación e control.9. Conservar os documentos xustificativos da aplicación dos fondos recibidos, incluídos os documentos electrónicos, en tanto poidan ser obxecto das actuacións e control.10. Proceder ao reintegro dos fondos percibidos nos supostos establecidos no artigo 37 da Lai 38/2003, Xeral de Subvencións.11. En xeral, cumprir coas obrigas enumeradas no artigo 17 da Lei 38/2003, Xeral de Subvencións, e artigo 11 da Lei 9/2007, do 13 de xuño, de subvencións de Galicia.10. PATROCINIO. As entidades beneficiarias das subvencións adquiren o compromiso de establecer de forma clara nos exemplares dos programas, carteis, fotografías e demais material publicitario que se edite con motivo do programa, investimento ou actividades subvencionadas polo Concello de Cariño, cumprindo os seguintes requisitos: a) Deberán estar sempre en lingua galega, segundo a lexislación vixente. b) Deberán conter o logotipo do Concello de Cariño e o do Proxecto de Xeoparque de Cabo Ortegal, lque se lles serán aportados polo propio Concello.11. CONSIDERACIÓNS XERAIS. Os gastos xustificados deberán axustarse aos conceptos aprobados no presuposto inicial. En ningún caso o importe da subvención solicitada poderá superar o 80% dos gastos. O importe da subvención en ningún caso poderá ser de tal contía que, ben illadamente ou en concorrencia con outras subvencións, axudas, ingresos ou recursos doutros organismos públicos ou privados, supere o custo total da actividade a desenvolver pola entidade beneficiaria.12. PAGAMENTO DAS SUBVENCIÓNS.12.1.–Con carácter xeral, o pagamento realizarase mediante un pagamento único logo da xustificación da efectiva realización da actividade. Para isto deberán cumprimentarse os modelos normalizados a tal efecto.13. XUSTIFICACIÓN DAS SUBVENCIÓNS. As entidades están obrigadas a xustificar a axuda pola cantidade do importe da subvención concedida. O importe máximo da axuda será de 1500 €. 13.1.–A xustificación da realización da actividade subvencionada e da correcta aplicación dos fondos percibidos farase mediante a presentación no Rexistro Xeral Electrónico do Concello de Cariño, no prazo máximo de 5 días hábiles a contar desde a notificación do acordo de concesión, da seguinte documentación.1. Unha memoria de actuación xustificativa do cumprimiento das condicións impostas na concesión da subvención, con indicación das actividades realizadas e dos resultados obtidos.2. Relación detallada das subvencións ou axudas obtidas doutras Administracións Públicas ou entidades privadas para o mesmo obxecto ou, pola contra, declaración de non ter outras subvencións públicas ou privadas para o mesmo obxecto. No caso de obtención doutras axudas, deberá presentarse copia da resolución ou acordo da concesión.3. Un exemplar de todos os materiais elaborados, carteis, fotografías e demais material publicitario nos termos establecidos nas presentes bases.4. A xustificación dos gastos realizarase coa seguinte documentación: – Relación detallada de xustificantes de gasto (Anexo IX), acompañado da seguinte documentación: 1. Para os gastos en bens e servicios: fotocopia compulsada das facturas correspondentes ou documentos substitutivos das mesmas, que cumpran os requisitos regulamentarios do Real Decreto 1496/2003, do 28 de novembro, polo que se regulan as obrigas de facturación.2. Para os gastos de persoal: fotocopia compulsada das nóminas ou TC correspondentes. Todos estes documentos xustificativos deberán estar datados e referirse ao exercicio 2020, así como axustarse aos conceptos incluídos no orzamento inicialmente presentado, xunto coa solicitude.13.2. A aprobación da xustificación presentada polos beneficiarios corresponderá ao órgano competente, previo informe de Intervención.14. GASTOS SUBVENCIONABLES.14.1.–Son gastos subvencionables nesta convocatoria: os gastos correntes derivados da adquisición de bens e servizos. Exclúense os gastos derivados de investimentos ou restantes de capital. Non será subvencionable a adquisición de bens que pola súa natureza teñan carácter de uso exclusivo por un membro da asociación.14.2.–En ningún caso o importe das axudas recibidas (tanto do Concello coma doutra administración) para a actividade subvencionada para esta convocatoria poderá ser superior ao seu custo.15. REINTEGRO.15.1.–As causas do reintegro da subvención, xunto cos intereses de demora correspondentes dende o momento do pago da mesma, son as seguintes: – Obtención da subvención falseando as condicións requeridas ou ocultando aquelas que o impedirían. – Incumprimento total ou parcial do obxectivo ou da actividade, ou non adopción do comportamento que fundamentou concesión da subvención. – Incumprimento da obriga de xustificación ou xustificación insuficiente. – Resistencia, excusa, obstrucción ou negativa ás actuacións de comprobación e control financiero realizadas polo Concello, así como o incumprimento das obrigas contables, rexistrais ou de conservación de documentos cando diso derive a imposibilidade de levar a cabo as actuacións de comprobación por este Concello. – Obtención de exceso de subvención sobre o custo da actividade desenvolvida, xunto co resto de subvencións concedidas á entidade.15.2.–As cantidades a reintegrar terán a consideración de ingresos de dereito público.15.3.–En canto ao réxime de responsabilidade do reintegro aplicaranse as normas establecidas na Lei 38/2003, do 17 de novembro, Xeral de Subvencións.16. RÉXIME SANCIONADOR.16.1. En canto ao réxime sancionador, este Concello aplicará o disposto no Decreto 11/2009, do 8 de xaneiro, polo que se aproba o Regulamento da Lei 9/2007 de 13 de xuño, de subvencións de Galicia.16.2. As sancións por infraccións graduaranse atendendo a: a) A boa ou mala fe dos suxeitos. b) A comisión repetida de infraccións en materia e subvencións e axudas. c) A resistencia, negativa ou obstrucción á acción investigadora do Concello ou ás actuacións de control financeiro da Intervención Municipal. d) En calquer caso atenderase aos criterios de graduación da Lei Xeral de Subvencións.17. DISPOSICIÓN FINAL. No que non ven previsto na presente Convocatoria será de aplicación o disposto na Lei 38/2003, do 17 de novembro, Xeral de Subvencions, Lei 9/2007, do 13 de xuño, de subvencións de Galicia, R. D. 887/2006, do 21 de xullo, polo que se aproba o Regulamento da Lei 38/2003, do 17 de novembro, Xeral de Subvencións, e Decreto 11/2009, do 8 de xaneiro, polo que se aproba o Regulamento da Lei 9/2007 de 13 de xuño, de subvencións de Galicia; así como a Lei 19/2013, do 9 de decembro, de transparencia, acceso á información pública e bo goberno, e a Ordenanza Municipal reguladora de Subvencións (BOP 240 de 20 de xullo de 2005). *NOTA.–OS ANEXOS PUBLICARANSE NA PÁXINA WEB MUNICIPAL. CARIÑO, 23 de novembro de 2021. O ALCALDE ASDO.: JOSÉ M. ALONSO PUMAR